**LĒMUMS**

Liepājā

|  |  |
| --- | --- |
| 2021.gada 16.decembrī | Nr.457/16  (prot. Nr.16, 8.§) |

Par pašvaldības iestādes “Liepājas pilsētas

Centrālā zinātniskā bibliotēka” maksas

pakalpojumiem

Lai nodrošinātu Liepājas pilsētas pašvaldības iestādes “Liepājas pilsētas Centrālā zinātniskā bibliotēka” darbību un finanšu līdzekļu piesaisti, kas sekmētu radošo un saimniecisko iniciatīvu, materiāli tehniskās bāzes kvalitāti un apmierinātu sabiedrības kultūras vajadzības, pamatojoties uz likuma “Par pašvaldībām” 21.panta pirmās daļas 14.punkta g) apakšpunktu, Informācijas atklātības likuma 13.panta otro daļu, Bibliotēku likuma 5.panta trešo daļu, Likuma par budžeta un finanšu vadību 5.panta 121 daļu, ievērojot Instrukciju “Par maksas pakalpojumu izcenojumu aprēķināšanas un apstiprināšanas kārtību Liepājas pilsētas pašvaldībā” (apstiprināta ar Liepājas pilsētas pašvaldības izpilddirektora 2017.gada 22.septembra rīkojumu Nr.187), izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2021.gada 9.decembra lēmumu (sēdes protokols Nr.12) un pastāvīgās Finanšu komitejas  2021.gada 9.decembra lēmumu (sēdes protokols Nr.13), Liepājas valstspilsētas pašvaldības dome **nolemj:**

1. Apstiprināt Liepājas pilsētas pašvaldības iestādes “Liepājas pilsētas Centrālā zinātniskā bibliotēka” sniegto maksas pakalpojumu cenrādi saskaņā ar pielikumu.

2. Atzīt par spēku zaudējušu Liepājas pilsētas domes 2018.gada 15.marta lēmuma Nr.83 “Par atsevišķu kultūras iestāžu maksas pakalpojumiem” 1.punktu.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas pilsētas pašvaldības administrācijas Finanšu pārvaldei, Kultūras pārvaldei, Liepājas pilsētas Centrālajai zinātniskajai bibliotēkai | |